הבחירות הפרלמנטריות במצרים 2011–2012
חוק הבחירות החדש

בעבר היו חששות כי יהיה דרוש שינוי בשיטת הבחירות, בשל העובדה כי השיטה הקיימת הייתה מבוססת ברובה על בחירה מחוזית בהצבעה של "המנצח לוקח הכול" (המיועדת למועמדים יחידים, להבדיל ממפלגות או קואליציות רשימות), יהיה לטובת המפלגה הדמוקרטית הלאומית (NDP), מפלגת נאמני שלטון מובראק, אך המפלגה הלאומית הדמוקרטית פורקה באפריל 2011.
טיוטת החוק עבור שיטת הבחירות שיועדה לשימוש בבחירות המתקרבות, הוצגה ב-30 במאי 2011; באופן שנוי במחלוקת, היא שמרה על ההצבעה של "המנצח לוקח הכל", עבור שני שלישים של המושבים, בעוד כשליש בלבד מהמושבים נבחר בצורה של ייצוג יחסי.
ב - 7 ביולי 2011, הממשלה הזמנית אישרה את חוק הבחירות החדש. הוא התווה חלוקה חדשה של חצי-חצי בחלוקת המושבים, בין אלו שנבחרו בצורה יחסית, לבין המושבים שנבחרו בשיטת "המנצח לוקח הכל"; מגבלת גיל המינימום למועמדים הופחתה גם כן מ-30 ל-25.
ב - 21 ביולי 2011, הודיע המועצה הצבאית העליונה, כי:
הבחירות (הן לבית התחתון והעליון) ייערכו בשלושה שלבים באוקטובר, עם 15 יום מרווח ביניהם.
מחצית מהמושבים יוקצו לבחירה של "פועלים" או "חקלאים".
מכסת הנשים שהייתה תחת מובארק מבוטל.
בסוף ספטמבר 2011, הוכרז שוב על חלוקה חדשה ובה רק שליש של המושבים ייבחר בהצבעה של "המנצח לוקח הכל". עם זאת, חברי פרלמנט הללו שנבחרים ישירות יוכלו להיות רק להיות רק עצמאיים ולא חברי מפלגות פוליטיות. הגבלה זו הובילה לאיומים של החרמת הבחירות על ידי קשת רחבה של מפלגות שהתכוונו להתמודד בבחירות. המפלגות ציינו בהצהרותיהם כי דרישותיהם לשינוי חוק הבחירות צריך להתקבל עד 2 באוקטובר, אחרת הם מחרימים את הבחירות. לאחר פגישה עם מנהיגי המפלגות הפוליטיות ב-1 באוקטובר 2011, המועצה הצבאית העליונה, השולטת זמנית במדינה, הסכימה לאפשר לחברי מפלגה לרוץ למושבים בבחירות הישירות, לקבוע לוח זמנים ברור יותר למעבר לשלטון אזרחי ולשקול לבטל משפטים צבאיים לאזרחים.
ב - 11 בנובמבר 2011, בית משפט מינהלי במנצורה קבע כי חברי המפלגה הלאומית הדמוקרטית לשעבר, מפלגת נאמני מובראק, לא יורשו לעמוד לבחירה כמועמדים עצמאיים. לא היה ידוע, באופן מיידי, אם בסופו של דבר פסק דין זה יחול על כל המדינה. ב-14 בנובמבר 2011, בית המשפט המנהלי העליון בקהיר דחה את ההחלטה ואיפשר לחברי המפל"ד לשעבר לעמוד לבחירה כעצמאיים.
| אזור מושל | ייצוג יחסי   (מפלגות / קואליציית-רשימה)> מס' מחוזות | ייצוג יחסי   (מפלגות / קואליציית-רשימה)> מס' מושבים | המנצח לוקח הכל   (מועמדים יחידים)> מס' מחוזות | המנצח לוקח הכל   (מועמדים יחידים)> מס' מושבים | סה"כ מושבים |
| --- | --- | --- | --- | --- | --- |
| אלכסנדריה | 2 | 16 | 4 | 8 | 24 |
| אסואן | 1 | 4 | 1 | 2 | 6 |
| אסיוט | 2 | 16 | 4 | 8 | 24 |
| אל-בֻּחירה | 2 | 20 | 5 | 10 | 30 |
| בני סויף | 2 | 12 | 3 | 6 | 18 |
| מחוז קהיר | 4 | 36 | 9 | 18 | 54 |
| א-דקהלייה | 3 | 24 | 6 | 12 | 36 |
| דֻמיאט | 1 | 8 | 2 | 4 | 12 |
| אל-פַיום | 2 | 12 | 3 | 6 | 18 |
| אל-ע'רביה | 2 | 20 | 5 | 10 | 30 |
| מחוז אל-גיזה | 2 | 20 | 5 | 10 | 30 |
| אִיסמעיליה | 1 | 4 | 1 | 2 | 6 |
| כפר א-שיח' | 2 | 12 | 3 | 6 | 18 |
| לוקסור | 1 | 4 | 1 | 2 | 6 |
| מטרוח | 1 | 4 | 1 | 2 | 6 |
| אל-מִניא | 2 | 16 | 4 | 8 | 24 |
| אל-מִנופיה | 2 | 16 | 4 | 8 | 24 |
| אל-ואדי אל-גדיד | 1 | 4 | 1 | 2 | 6 |
| צפון סיני | 1 | 4 | 1 | 2 | 6 |
| פורט סעיד | 1 | 4 | 1 | 2 | 6 |
| אל-קליוביה | 2 | 12 | 3 | 6 | 18 |
| קינא | 2 | 12 | 3 | 6 | 18 |
| הים האדום | 1 | 4 | 1 | 2 | 6 |
| מחוז א-שרקיה | 2 | 20 | 5 | 10 | 30 |
| סוהאג | 2 | 20 | 5 | 10 | 30 |
| דרום סיני | 1 | 4 | 1 | 2 | 6 |
| מחוז סואץ | 1 | 4 | 1 | 2 | 6 |
| סה"כ | 46 | 332 | 83 | 166 | 498 |